ফেডারেল ব্যাঙ্ক
ফেডারেল ব্যাঙ্ক লিমিটেড ভারতের একটি বেসরকারী ব্যাঙ্ক যার সদর দপ্তর আলুভা, কোচি, কেরালায় অবস্থিত। ভারতের বিভিন্ন রাজ্যে ব্যাঙ্কটির ১,৩৭০ টি শাখা রয়েছে। এছাড়াও দেশের বাইরে আবুধাবি, কাতার, কুয়েত, ওমান এবং দুবাইতেও এর প্রতিনিধি অফিস রয়েছে। ১.৫ মিলিয়ন এনআরআই গ্রাহক এবং বিশ্বজুড়ে রেমিট্যান্স অংশীদারদের একটি বড় নেটওয়ার্ক সহ ১০ মিলিয়নেরও বেশি গ্রাহক নিয়ে ফেডারেল ব্যাঙ্ক ২০১৮ সালে ভারতের মোট US$৭৯ বিলিয়ন রেমিট্যান্সের ১৫% এরও বেশি অংশ পরিচালনা করেছে। সারা বিশ্বে ১১০ টিরও বেশি ব্যাঙ্ক/এক্সচেঞ্জ কোম্পানির সাথে ব্যাঙ্কটির রেমিট্যান্সের ব্যবস্থা রয়েছে। ব্যাঙ্কটি বোম্বে স্টক এক্সচেঞ্জ, ভারতের ন্যাশনাল স্টক এক্সচেঞ্জ এবং লন্ডন স্টক এক্সচেঞ্জেও তালিকাভুক্ত এবং GIFT সিটিতে ভারতের প্রথম আন্তর্জাতিক আর্থিক পরিষেবা কেন্দ্রে (IFSC) এটির একটি শাখা রয়েছে।